nullus. An Rutacea? Sed folia basi stipulacea et fiuctus non satis defini- t 
tus.” Eudlicher propriam familiam generi condidit, quam pone Zygophyl- 
leas enumeravit. Lindley sine haesitatione genus Rutaceis adscripsit. Me 
judice, genus inter Potentilleas et Geraniaceas omnino intermedium est, 
utramque familiam evidentissime connectens. — Habitus et in Potentillam 
et in Erodium quadrat. Folia stipulata utriusque; Flores omnium penta- 
meri. Discus in Potentilleis concavus, in Biebersteinia convexus alium or- 
dinem evolutionis staminum poscere videatur; hinc stamina posterius evo- 
luta extra primaria in ' Biebersteinia et Geraniaceis repelluntur, in Poten- 
tilleis intra eadem locum obtinent; hinc quoque perigyne inserta in his, 
hypogyna vero in illis evadunt. Carpella Geraniacearum 5 tantum evoluta, 
at haec in verticillum regularem disponuntur; in Biebersteinia invicem, ut 
in Potentilla, discreta, in Geraniaceis in pistillum pluriloculare conjuncta; 
styli Biebersteiniae ut Potentillearum oblique laterales. Gemmulae omnium 
epitropae; in Biebersteinia rectiusculae ut in Potentilleis; incurvatio autem, 
jam in Biebersteinia conspicua, in Geraniaceis propriis ulterius procedit; 
gemmula, quae in Potentilleis et Biebersteinia pendula, est in Geraniaceis 
fere horizontalis regione rapheos^ inferiore latere; cum procedente autem 
fructus evolutione erigitur gemmula, ita ut chalaza fere supera et micro- 
pyle infera fit; raphe exteriore latere gemmulae adscendentis excurrit. Sac- 
culus embryonis fit admodum curvus. Fructus omnium sunt achenia mo- 
nosperma ct suh-indehiscentia ; vix enim cocci ab axe separati Geraniacea- 
rum valvulae dehiscentes proprie nuncupandi sint. Semina Biebersteiniae 
nunc ex-albuminosa dicunt, nunc albumen hinc copiosum (Jaub. et Spach 
Jllustr. Piant. (Jrient.) evidenter exhilient; ex ipsis vero analysibus datis 
albumen hoc esse perispermium, sensu Schleideni, nec endospermiura, sine 
haesitatione fere assumerem, diCTerentiam ita non magni momenti conside- 
rans. Embryo in Geraniaceis admodum convolutus, in Biebersteinia leviter 
tantum incurvus, in Potentilleis rectus manet. Coccis fructuum separatis, 
axis major aut minor pars in omnfiius persistit. 
Biebersteinia hoc modo inter Potentilleas et Geraniaceas veras tran- 
situm formare videtur. Ut a Ranunculeis in Ilelleboreas, et ab , his ad Ni- 
gellam serie vix interrupta adscendimus, ita a Potentilla, mediante Bie- 
bersteinia, Geraniaceas attingimus. 
Quomodo carpella in Biebersteinia posita sint, ex speciminibus mihi 
suppetentibus dijudicare non audeo. Jauhert et Spach eadem sepalis an- 
teposita contendunt. Hoc respectu itaque a Geraniaceis recederet, quorum 
carpella petalis anteposita; idem vero de aliis familiis valeret, cum quibus 
Biebersteiniam compararunt. An carpella Biebersteiniae non proprie verti- 
cillata, sed tantum numero reducta habeantur? An Biebersteiniam et Gera- 
niaceas collaterales, et in sua quasque serie eundem locum servantes 
considerare oporteat? Cum Zygophylleis et Rutaceis non nisi artificialem 
nexum Biebersteiniae puto. Sunt foimae. analogae, nec affines, ut ex ha- 
bitu, structura ovarii, natura albuminis etc. concludere vellem. Embryo- 
nem virentem, quem Biebersteiniae tribuunt, in nonnullis Geraniis quoque 
observarunt. 
